Keltainen sukellusvene

Keltainen sukellusvene () on The Beatles -animaatioelokuva vuodelta 1968. Elokuvassa Ringo Starr, Paul McCartney, John Lennon ja George Harrison yrittävät pelastaa Sgt. Pepper’s Lonely Hearts Club Band -yhtyeen. The Beatlesin jäsenet eivät kuitenkaan itse puhu animaatiohahmoissa, vaan niissä on omat ääninäyttelijät. Keltaisessa sukellusveneessä esiintyy paljon yhtyeen kappaleita, kuten ”All You Need Is Love” ja ”Nowhere Man”. Keltainen sukellusvene on värielokuva.

Aivan lopussa on lyhyt humoristinen katkelma, jossa oikeat The Beatlesin jäsenet näyttäytyvät hupaisine kommentteineen.

The New York Timesin kriitikot valitsivat Keltaisen sukellusveneen vuonna 2004 yhdeksi kaikkien aikojen tuhannesta parhaasta elokuvasta maailmassa.

Katso myös 
Yellow Submarine (kappale)

Lähteet

Vuoden 1968 brittiläiset elokuvat
Brittiläiset animaatioelokuvat
The Beatles
Fantasiaelokuvat
Brittiläiset seikkailuelokuvat
Brittiläiset elokuvamusikaalit